CELEX: 32021D2033
Language: hu
Date: 2021-11-19 00:00:00
Title: A Tanács (KKBP) 2021/2033 határozata (2021. november 19.) a biológiai- és toxinfegyver-tilalmi egyezménynek a tömegpusztító fegyverek elterjedése elleni EU-stratégia keretében történő támogatásáról szóló (KKBP) 2019/97 határozat módosításáról

2021.11.22.   
               
               
                  HU
               
               
                  Az Európai Unió Hivatalos Lapja
               
               
                  L 415/29
               
            
         A TANÁCS (KKBP) 2021/2033 HATÁROZATA
         (2021. november 19.)
         a biológiai- és toxinfegyver-tilalmi egyezménynek a tömegpusztító fegyverek elterjedése elleni EU-stratégia keretében történő támogatásáról szóló (KKBP) 2019/97 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. január 21-én elfogadta a (KKBP) 2019/97 határozatot (1), amely az 1. cikkében említett projektek vonatkozásában az említett határozat 3. cikkének (3) bekezdésében említett finanszírozási megállapodás megkötésének napjától számított 36 hónapos végrehajtási időszakról rendelkezik.
                  
               
                     (2)
                  
                  
                     A finanszírozási megállapodás végrehajtási időszaka 2022. február 4-én ér véget.
                  
               
                     (3)
                  
                  
                     Az ENSZ Leszerelési Ügyek Hivatala (UNODA) – amely a (KKBP) 2019/97 határozat 1. cikkében említett projektek technikai végrehajtásáért felel – 2021. július 8-án az említett határozat végrehajtási időszakának tizenkét hónapos költségmentes meghosszabbítását kérte. E meghosszabbítás lehetővé teszi az UNODA számára, hogy elvégezze a (KKBP) 2019/97 határozat 1. cikkében említett több olyan projekt végrehajtását, amelyek végrehajtása a Covid19-világjárvány miatt késedelmet szenvedett.
                  
               
                     (4)
                  
                  
                     A (KKBP) 2019/97 határozat 1. cikkében említett projektek végrehajtási időszakának 2023. február 4-ig történő meghosszabbítása a pénzügyi erőforrások tekintetében semmilyen következménnyel nem jár.
                  
               
                     (5)
                  
                  
                     A (KKBP) 2019/97 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/97 határozat 5. cikke (2) bekezdésének helyébe a következő szöveg lép:
            
               
                  „(2)   Ez a határozat 2023. február 4-én hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 19-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2019/97 határozata (2019. január 21.) a biológiai- és toxinfegyver-tilalmi egyezménynek a tömegpusztító fegyverek elterjedése elleni EU-stratégia keretében történő támogatásáról (HL L 19., 2019.1.22., 11. o.).